Käisin täna niisama linna peal.  Väike siht oli Liann, sest üks kallis sõber kinkis mulle selle lõngapoe kinkekaardid. Kohe ikka palju lõnga saab nende kaartide eest. Uusi ja huvitavaid lõngu oli. Ja lisa pidi ka veel tulema.  Õnneks kinkis sõber suure summa mitme kaardi peale jagatuna. Nii saan ma mitu korda maiustamas käia.   Ostsin Kaubamaja Jätsi Jaamast vahtrasiirupi ja kreeka pähkli (või oli see mingi muu pähkel) jäätist. Istusin natuke pargis, sõin jäätist ja lugesin krimkat.  Siis lonkisin kodu poole. Nägin tee peal silmarõõmustava välimusega meest. Jalutas kutsikaga Jaani kiriku juures. Jõudsin otsusele, et nooremapoolne mees, kes jalutab koera, on paarisuhtes. Sest mulle tundub (võibolla küll valesti), et üksik mees koera tüliks ei võta. Vähemalt mitte nii nägus mees nagu see oli.  Ostsin Antoniusest Zoja  käest paar pakki pärleid ja lonkisin koju.  Ja tundsin, et päike on näo peale hakanud. Põsed õhetasid.